Ego Henricus, Trecensium palatinus comes, universis presentibus et futuris notum facio quod Manasses comes Barri laudavit et concessit Pontiniacensi ecclesie libere et quiete jure perpetuo possidendum quicquid eadem ecclesia usque ad hoc tempus tenebat et habebat ubicunque de dominio aut de casamento ipsius. Verum, si dominus de Chanloth ad feodum quod tenet Sewinus de Sancto Florentino se verteret, Pontiniacensis ecclesia XII libras de censu quas debet predicto Sewino, [fº 11 vº, 1re col.] ipsi domino de Chanlot redderet, quandiu ille adversus ipsum Sewinum vel heredes ejus exinde garenteiam portaret. Hoc laudavit et concessit Teobaldus, frater ejusdem Mannasse. Ego quoque, rogatu ipsius, hoc ipsum laudavi et litteris annotatum sigilli mei impressione firmavi. Sunt autem hujus rei testes, Girardus Eventatus, Guillelmus marescallus, Artaudus camerarius. Ex parte vero domini Manasse: Milo clericus ejus, Manasses de Villa Mauri, Josbertus Mabile, Ansellus de Marlenniaco, Milo de Boalliaco, Evrardus de Villa Mauri et Petrus Vitalis de Chanlot. Actum anno ab Incarnatione Domini Mº Cº LXº VIIIº. Datum Trecis, per manum Guillelmi cancellarii.